wickkiey/tamil-wikipedia-chunked huggingface dataset:
# கில் யுவர் டார்லிங்ஸ்

**கில் யுவர் டார்லிங்ஸ்** இது 2013ஆம் ஆண்டு வெளியான ஐக்கிய அமெரிக்க வாழ்க்கை வரலாற்று திரைப்படம். இந்தத் திரைப்படத்தில் டேனியல் ராட்க்ளிஃப், டேன் டிஹான், பென் போஸ்டர், மைக்கேல் சி. ஹால், ஜாக் ஹஸ்டன், ஜெனிபர் ஜேசன் லீ, எலிசபெத் ஓல்சன் உள்ளிட்ட பலர் நடித்துள்ளார்கள்.
# விக்கிப்பீடியா:Statistics/weekly/10-Aug-2014
| 119 | Ashokg15 | 0 | 0 | 0 | 0 | 0 | 0 | 1 | 1 | 0 |  |
| 120 | 27.60.207.10 | 0 | 0 | 0 | 0 | 1 | 0 | 0 | 1 | 0 |  |
| 121 | Perumalmurugan | 0 | 1 | 0 | 0 | 0 | 0 | 0 | 1 | 63 |  |
| 122 | 117.201.45.177 | 0 | 1 | 0 | 0 | 0 | 0 | 0 | 1 | 0 |  |
| 123 | 117.206.65.138 | 0 | 1 | 0 | 0 | 0 | 0 | 0 | 1 | 6497 |  |
| 124 | 14.139.69.40 | 0 | 0 | 0 | 0 | 0 | 0 | 1 | 1 | 0 |  |
| 125 | 78.189.125.193 | 0 | 1 | 0 | 0 | 0 | 0 | 0 | 1 | 35558 |  |
| 126 | 117.242.216.178 | 0 | 1 | 0 | 0 | 0 | 0 | 0 | 1 | 120 |  |
| 127 | 117.239.68.146 | 0 | 1 | 0 | 0 | 0 | 0 | 0 | 1 | 2173 |  |
| 128 | 117.213.70.210 | 0 | 1 | 0 | 0 | 0 | 0 | 0 | 1 | 87 |  |
| 129 | WhisperToMe | 0 | 1 | 0 | 0 | 0 | 0 | 0 | 1 | 620 |  |
| 130 | Spamfree007 | 0 | 1 | 0 | 0 | 0 | 0 | 0 | 1 | 0 |  |
| 131 | 117.200.81.97 | 0 | 1 | 0 | 0 | 0 | 0 | 0 | 1 | 1 |  |
| 132 | Saranbiotech20 | 0 | 1 | 0 | 0 | 0 | 0 | 0 | 1 | 153 |  |
| 133 | Hugo.arg | 0 | 0 | 0 | 0 | 0 | 0 | 1 | 1 | 0 |  |
| 134 | 202.90.204.202 | 0 | 1 | 0 | 0 | 0 | 0 | 0 | 1 | 1 |  |
| 135 | 49.206.113.23 | 0 | 1 | 0 | 0 | 0 | 0 | 0 | 1 | 139 |  |
| 136 | Redtigerxyz | 0 | 1 | 0 | 0 | 0 | 0 | 0 | 1 | 15 |  |
| 137 | 94.211.216.5 | 0 | 1 | 0 | 0 | 0 | 0 | 0 | 1 | 114 |  |
| 138 | Hedwig in Washington | 0 | 0 | 0 | 0 | 0 | 0 | 1 | 1 | 0 |  |
| 139 | Msmasfaq | 0 | 1 | 0 | 0 | 0 | 0 | 0 | 1 | 0 |  |
| 140 | 117.221.244.162 | 0 | 0 | 0 | 0 | 0 | 0 | 1 | 1 | 0 |  |
| 141 | 124.40.244.101 | 0 | 1 | 0 | 0 | 0 | 0 | 0 | 1 | 471 |  |
| 142 | நினா நிலவு | 0 | 0 | 0 | 0 | 0 | 0 | 1 | 1 | 0 |  |
| 143 | 203.99.195.235 | 0 | 1 | 0 | 0 | 0 | 0 | 0 | 1 | 0 |  |
| 144 | 123.231.82.178 | 0 | 1 | 0 | 0 | 0 | 0 | 0 | 1 | 774 |  |
| 145 | 92.98.157.145 | 0 | 1 | 0 | 0 | 0 | 0 | 0 | 1 | 3 |  |
| 146 | Krinkle | 0 | 0 | 0 | 0 | 0 | 0 | 1 | 1 | 0 |  |
| 147 | Vijayathithan | 0 | 1 | 0 | 0 | 0 | 0 | 0 | 1 | 10 |  |
| 148 | சந்துருபாஸ்கரன் | 0 | 0 | 0 | 0 | 0 | 0 | 1 | 1 | 0 |  |
| 149 | 182.65.105.207 | 0 | 1 | 0 | 0 | 0 | 0 | 0 | 1 | 1656 |  |
| 150 | 182.65.96.132 | 0 | 1 | 0 | 0 | 0 | 0 | 0 | 1 | 0 |  |
| 151 | 14.96.181.46 | 0 | 1 | 0 | 0 | 0 | 0 | 0 | 1 | 0 |  |
| 152 | Brahmadutta | 0 | 1 | 0 | 0 | 0 | 0 | 0 | 1 | 0 |  |
| 153 | Rajaykumar99 | 0 | 1 | 0 | 0 | 0 | 0 | 0 | 1 | 0 |  |
| 154 | 131.228.29.91 | 0 | 1 | 0 | 0 | 0 | 0 | 0 | 1 | 0 |  |
| 155 | 117.201.27.216 | 0 | 1 | 0 | 0 | 0 | 0 | 0 | 1 | 161 |  |
| 156 | 175.157.233.32 | 0 | 1 | 0 | 0 | 0 | 0 | 0 | 1 | 0 |  |
| 157 | 103.247.49.143 | 0 | 0 | 0 | 0 | 0 | 0 | 1 | 1 | 0 |  |
| 158 | 27.251.20.250 | 0 | 1 | 0 | 0 | 0 | 0 | 0 | 1 | 4551 |  |
| 159 | NahidSultan | 0 | 1 | 0 | 0 | 0 | 0 | 0 | 1 | 617 |  |
| 160 | Aravazhi | 0 | 0 | 0 | 0 | 0 | 0 | 1 | 1 | 0 |  |
| 161 | கி. கார்த்திகேயன் | 0 | 1 | 0 | 0 | 0 | 0 | 0 | 1 | 104 |  |
| 162 | DinFow | 0 | 0 | 0 | 0 | 0 | 0 | 1 | 1 | 0 |  |
| 163 | 112.135.190.55 | 0 | 1 | 0 | 0 | 0 | 0 | 0 | 1 | 118 |  |
| 164 | 180.215.76.178 | 0 | 1 | 0 | 0 | 0 | 0 | 0 | 1 | 219 |  |
| 165 | 175.143.17.191 | 0 | 1 | 0 | 0 | 0 | 0 | 0 | 1 | 2 |  |
| 166 | 182.65.72.200 | 0 | 1 | 0 | 0 | 0 | 0 | 0 | 1 | 0 | } |
# பிலமோன் (புதிய ஏற்பாட்டு நபர்)

**பிலமோன்** (; ) என்பவர் அனத்தோலியாவில் வாழ்ந்த துவக்ககால கிறித்தவர்களுள் ஒருவரும் புதிய ஏற்பாட்டு நூலான திருத்தூதர் பவுல் பிலமோனுக்கு எழுதிய திருமுகத்தின் பெறுநரும் ஆவார். இவரது மனைவி அப்பியா என்பது மரபு.  
கொலோசை நகரத்தவரான இவர் செல்வந்தரும் அந்த நகரில் திருப்பட்டம் பெற்றவரும் ஆவார் (ஆயராக இருக்கலாம்). இவரின் வீட்டிலேயே திருச்சபை கூடியது என பவுல் குறிக்கின்றார். இவரிடமிருந்து தப்பியோடிய ஒனேசிமை மன்னித்து ஏற்கும்படி பவுல் இவருக்கு பரிந்துரைக் கடிதம் எழுதினார்.  
நீரோ மன்னர் நிகழ்த்திய கொடுமைகளின்போது இவர் அப்பியா, ஒனேசிம் மற்றும் அர்க்கிப்புவோடு கொல்லப்பட்டார் என்பர்.  
தயர் நகரின் தொரோதியுஸ் இவரை எழுபது சீடர்களில் ஒருவராகவும் காசா நகரின் ஆயராகவும் குறிக்கின்றார்.
# இளையான்குடி ராஜேந்திர சோழீசுவரர் கோயில்

**இளையான்குடி ராஜேந்திர சோழீஸ்வரர் கோயில்** சிவகங்கை மாவட்டத்தில் இளையான்குடியில் அமைந்துள்ள சிவபெருமான் கோயிலாகும். இது ஒரு தேவார வைப்புத்தலமாகும்.
# இளையான்குடி ராஜேந்திர சோழீசுவரர் கோயில்

## அமைவிடம்

மதுரை-இராமநாதபுரம் சாலையில், பரமக்குடியை அடுத்து காரைக்குடி சாலையில், எமனேஸ்வரம், குமாரக்குறிச்சி, திருவுடையார்புரம் ஆகிய ஊர்களை அடுத்து இளையான்குடி அமைந்துள்ளது. அப்பகுதியில் இக்கோயில் உள்ளது. இத்தலத்தில் மாறநாயனாருக்குச் சன்னதி உள்ளது. இக்கோயிலில் அவர் ’பசிப்பிணி மருத்துவர்’ என்று வழங்கப்படுகிறார். கோயிலுக்குச் சற்று தூரத்தில் இவர் வாழ்ந்த வீடும் பயிர் செய்த நிலமும் அமைந்துள்ளன. இவர் பயிர் செய்த நிலம் "முளைவாரி அமுதளித்த நாற்றாங்கால்" என்றழைக்கப்படுகின்றது. இவரது குருபூஜை நாளன்று இத்தலத்து இறைவனாருக்கு தண்டுக்கீரை படைக்கப்படுகிறது.
# யாசுது மாகாணம்

**இயாஸ்த் மாநிலம்** (*Yazd Province*, , *Ostān-e Yazd* ) ஈரானின் 31 மாநிலங்களில் ஒன்றாகும். நாட்டின் மையத்தில் அமைந்துள்ள இம்மாநிலத்தின் தலைநகர் இயாஸ்த் ஆகும். 2014இல் இது மண்டலம் 5இல் சேர்க்கப்பட்டது.  
131,575&nbsp;கி.மீ.² பரப்பளவுள்ள இந்த மாநிலம் பத்து கவுன்ட்டிகளாகப் பிரிக்கப்பட்டுள்ளது: அபர்கு கவுன்ட்டி, அர்தகான் கவுன்ட்டி, பாஃப்க் கவுன்ட்டி, பெகபாத் கவுன்ட்டி, கதம் கவுன்ட்டி, மெஹ்ரிஸ் கவுன்ட்டி, மெபோத் கவுன்ட்டி, அஷ்கெசர் கவுன்ட்டி, டஃப்ட் கவுன்ட்டி, இயாஸ்த் கவுன்ட்டி. 1996 கணக்கெடுப்பின்படி, இம்மாநிலத்தின் மக்கள்தொகை ஏறத்தாழ 750,769 ஆகும்; இதில் 75.1% நகர்ப்புறவாசிகள், மீதம் 24.9% சிற்றூர்வாசிகள் ஆவர். 2011 கணக்கெடுப்பில், இதன் மக்கள்தொகை (தென் கோரசன் மாநிலத்திற்கு மாற்றப்பட்ட டபாஸ் கவுன்ட்டியையும் சேர்த்து) 1,074,428 ஆக இருந்தது. டபாசு கவுன்ட்டி நீங்கலாக 2006இல் 895,276 ஆக இருந்தது.  
இயாஸ்த் நகரம் இதன் நிர்வாகத் தலைநகராக மட்டுமன்றி பொருளியல் நிலைக்கானத் தலைநகரமாகவும் விளங்குகிறது. இதுவே இம்மாநிலத்தில் மிகுந்த மக்கள்தொகை கொண்ட நகரமாக உள்ளது.  
கோவில்.]]
# அர்க்கிப்பு

**அர்க்கிப்பு** (; கிரேக்கம்: Ἅρχιππος, "வீட்டின் தலைவர்") என்பவர் துவக்ககால கிறித்தவர்களுள் ஒருவரும் புதிய ஏற்பாட்டு நூல்களான திருத்தூதர் பவுல் பிலமோனுக்கு எழுதிய திருமுகம் மற்றும் கொலோசையருக்கு எழுதிய திருமுகம் ஆகியவற்றில் குறிப்பிடப்பட்டுள்ள நபரும் ஆவார்.  
பிலமோனுக்கு எழுதிய திருமுத்தில் பிலமோன் மற்றும் அவரின் மனைவி அப்பியாவோடு இவரும் குறிப்பிடப்படுகின்றார். இவரை குறிப்பிடுகையில் இவரை *எங்கள் போராட்டத்தில் பங்குபெறும் அர்க்கிப்பு* என்று புகழ்கின்றார். கொலோசையருக்கு எழுதிய திருமுகத்தில் பவுல் "ஆண்டவரது பணியில் தாம் பெற்றுள்ள திருத்தொண்டை நிறைவேற்றி முடிக்கக் கவனமாயிருக்குமாறு அர்க்கிப்பிடம் சொல்லுங்கள்" என்று குறிப்பிடுகின்றார்.  
சில நூல்களின் படி இவர் இலாஓடியுசின் (தற்போது துருக்கியில் உள்ளது) ஆயர் என்பர். மேலும் வேறு சில மரபுகளின் படி இயேசு கிறித்துவின் எழுபது சீடர்களில் இவரும் ஒருவராக இருக்கலாம். கத்தோலிக்க திருச்சபையில் இவரின் விழா நாள் மார்ச் 20 ஆகும்.
# விக்கிப்பீடியா சுழி

**விக்கிப்பீடியா சுழி** (*Wikipedia Zero*) என்பது விக்கிப்பீடியா-வை கையடக்கத் தொலைபேசிகளில் (குறிப்பாக வளரும் சந்தைகளில்) கட்டணமின்றி வழங்குவதற்கான விக்கிமீடியா நிறுவனத்தின் ஒரு திட்டமாகும். இது 2012 ஆண்டில் தொடங்கப்பட்டு 2013 ஆண்டின் *SXSW Interactive Award for activism* விருதை வென்றது. கட்டற்ற அறிவினை அணுகுதலில் உள்ள தடைகளை, குறிப்பாக இணையப் பயன்பாட்டுக் கட்டணத்தை, குறைப்பதே இத்திட்டத்தின் நோக்கமாகும்.
# நாடுகளும் சேவை நிறுவனங்களும்

**விக்கிப்பீடியா சுழி வழங்கும் சேவை நிறுவனங்களும் வழங்கப்படும் நாடுகளும்**  
| உகாண்டா | ஆரஞ்சு | ஏப்ரல் 4, 2012 |  |
| --- | --- | --- | --- |
| துனீசியா | ஆரஞ்சு | ஏப்ரல் 24, 2012 |  |
| மலேசியா | டிஜி (ஆங்கிலம்:Digi) | மே 21, 2012 |  |
| நைஜர் | ஆரஞ்சு | சூலை 2, 2012 |  |
| கென்யா | ஆரஞ்சு | சூலை 26, 2012 |  |
| மொண்டெனேகுரோ | டெலிநார் | ஆகத்து 10, 2012 |  |
| கமரூன் | ஆரஞ்சு | ஆகத்து 16, 2012 |  |
| கோட் டிவார் | ஆரஞ்சு | செப்டம்பர் 28, 2012 |  |
| தாய்லாந்து | டிட்டிஏசி (ஆங்கிலம்:dtac) | அக்டோபர் 11, 2012 |  |
| சவூதி அரேபியா | எசுட்டிசி (ஆங்கிலம்:STC) | அக்டோபர் 14, 2012 |  |
| காங்கோ மக்களாட்சிக் குடியரசு | ஆரஞ்சு | திசம்பர் 6, 2012 |  |
| போட்சுவானா | ஆரஞ்சு | பெப்ரவரி 8, 2013 |  |
| உருசியா | பீலைன் | மார்ச் 28, 2013 |  |
| இந்தோனேசியா | எக்செல் ஆக்சியாட்டா (ஆங்கிலம்:XL Axiata) | ஏப்ரல் 1, 2013 |  |
| பாக்கித்தான் | மோபிலிங்க் | மே 31, 2013 |  |
| இலங்கை | டயலாக் | சூன் 25, 2013 |  |
| இந்தியா | ஏர்செல் | சூலை 25, 2013 |  |
| மடகாசுகர் | ஆரஞ்சு | செப்டம்பர் 21, 2013 |  |
| ஜோர்தான் | உம்நியா | செப்டம்பர் 29, 2013 |  |
| வங்காளதேசம் | பங்களாலிங்க் | அக்டோபர் 6, 2013 |  |
| கென்யா | ஏர்டெல் | அக்டோபர் 24, 2013 |  |
| தஜிகிஸ்தான் | இட்டிசெல் | நவம்பர் 19, 2013 |  |
| கசக்ஸ்தான் | பீலைன் | நவம்பர் 25, 2013 |  |
| வங்காளதேசம் | கிராமீன்போன் | திசம்பர் 16, 2013 |  |
| தஜிகிஸ்தான் | பாபிலோன்-மோபைல் | சனவரி 15, 2014 |  |
| தென்னாப்பிரிக்கா | எம்டிஎன் | பெப்ரவரி 28, 2014 |  |
| கென்யா | சப்பாரிக்காம் | மார்ச் 1, 2014 |  |
| கொசோவோ | ஐப்பிகேஓ (ஆங்கிலம்: IPKO) | மார்ச் 23, 2014 |  |
| நேபாளம் | என்செல் | மே 7, 2014 |  |
| கிர்கிசுத்தான் | பீலைன் | மே 16, 2014 |  |
| நைஜீரியா | ஏர்டெல் | மே 28, 2014 |  |
| ருவாண்டா | எம்டிஎன் | சூன் 3, 2014 |  |
| மங்கோலியா | ஜீ-மோபைல் | சூன் 4, 2014 |  |
| வங்காளதேசம் | ஏர்டெல் | சூன் 26, 2014 | } |
முழுப்பட்டியல் விக்கிமீடியா விக்கியில்(ஆங்கிலத்தில்)
# கரியப்பா

பீல்டு மார்ஷல் **கே.எம்.கரியப்பா** (கன்னடம்: ಫೀಲ್ಡ್ ಮಾರ್ಷಲ್ ಕೊಡಂದೆರ ಮಾದಪ್ಪ ಕಾರಿಯಪ್ಪ (ಕಾರ್ಯಪ್ಪ), ஆங்கிலம்:Kodandera Madappa Cariappa
(28 ஜனவரி 1899 – 15 மே 1993) இந்தியத் தரைப்படையின் முதல்
முதற் பெரும் படைத்தலைவர் (commander-in-chief). இவர் இந்திய விடுதலைக்குப் பின்னர் 1947 ஆம் ஆண்டு ஏற்பட்ட இந்திய பாகிஸ்தான் போரில் இந்தியப் படைகளை வழிநடத்தினார்.
# ஜோப்ஸ்

**ஜோப்ஸ்** இது 2013ஆம் ஆண்டு வெளியான ஐக்கிய அமெரிக்க வாழ்க்கை வரலாற்று திரைப்படம். இந்த திரைப்படத்தை யோசுவா மைக்கேல் ஸ்டேர்ன் இயக்க, ஆஷ்டன் குட்சர், டெர்மொட் மல்ரோனி, ஜோஷ் கட், லுகாஸ் ஹாஸ், ஜே. கே. சிம்மன்ஸ், லெஸ்லி ஆன் வாரன் உள்ளிட்ட பலர் நடித்துள்ளார்கள்.
# டான் ஜோன்

**டான் ஜோன்** இது 2013ஆம் ஆண்டு வெளியான ஐக்கிய அமெரிக்க காதல் நகைச்சுவை திரைப்படம். இந்த திரைப்படத்தை ஜோசப் கார்டன்-லெவிட் எழுதி, இயக்கி மற்றும் நடித்துள்ளார். இவருடன் சேர்ந்து ஸ்கார்லெட் ஜான்ஸன், ஜூலியானா மூரே, ராப் பிரவுன், பிரீலார்சன் என்பவர்களும் நடித்துள்ளார்கள். இந்த திரைப்படம் ஜனவரி 18, 2013ஆம் ஆண்டு அமெரிக்காவில் வெளியானது.
# திருவலிதாயம் திருவல்லீசுவரர் கோயில்

**திருவலிதாயம் - பாடி - திருவல்லீசுவரர் திருக்கோயில்** என்பது சம்பந்தர் பாடல் பெற்ற ஒரு சிவன் கோயில் ஆகும். பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.
# திருவலிதாயம் திருவல்லீசுவரர் கோயில்

## அமைவிடம்

சென்னை மாவட்டத்தில் ஆவடி செல்லும் சாலையில் பாடி லூகாஸ் டிவிஸ் பேருந்து நிறுத்தத்திற்கு அருகில் உள்ள படவட்டம்மன் கோவிலுக்கு எதிரே உள்ள சாலை வழியாகச் சென்று இக்கோவிலை அடையலாம்.
# திருவலிதாயம் திருவல்லீசுவரர் கோயில்

## சிறப்பு

இராமர், ஆஞ்சனேயர், சூரியன், சந்திரன் முதலானோர் இறைவனை வழிபட்ட தலம் என்பது தொன்நம்பிக்கை. இத்தலத்தின் மூலவர் திருவல்லீஸ்வரர் என்றும் திருவலிதமுடையநாயனார் என்றும் அழைக்கப்பெறுகிறார். தாயார் ஜெகதாம்பிகை ஆவார். பரத்வாஜ் தீர்த்தம் இத்தல தீர்த்தமாகவும், பாதிரி மற்றும் கொன்றை மரம் தலமரமாகவும் அறியப்பெறுகிறது.
# அலங்கு

**எறும்புண்ணி** அல்லது **அழுங்கு**, **அலங்கு** (*Anteater*) என்பது பாலூட்டி இனத்தை சேர்ந்தது. இவைகள் புற்றுகளிலுள்ள எறும்புகளையும், கறையான்களையும், ஈசல்களையும் மட்டுமே உண்பதால் இதற்கு எறும்புத் திண்ணி என்று பெயராயிற்று. எறும்பு திண்ணியில் எட்டு வகையான இனங்கள் உள்ளது. இலங்கை பேச்சு வழக்கில் இது அணுங்கு எனவும், சிங்களத்தில் கபல்லேவா என்றும், மலையாளத்தில் ஈனம்பேச்சி என்றும் இது அழைக்கப்படுகின்றது.
# அலங்கு

## உடலமைப்பு

எறும்புண்ணியின் தலை தவிர உடலின் மற்ற அனைத்து உறுப்புகளும் கடினமான செதில்கள் போன்ற தோலால் மூடப்பட்டுள்ளன. சிறிய தலையும், நீண்ட வாலும் கொண்ட எறும்பு தின்னியின் உடல் 30 முதல் 100 செண்டி மீட்டர் நீளமுடையது. பெண் எறும்பு தின்னிகள் ஆண் எறும்பு தின்னிகளை விட சிறியவை. இவை ஆகக் கூடியது 20 ஆண்டுகள் வாழக்கூடியவை.
# அலங்கு

## குணம்

ஊனுண்ணி வகையைச் சார்ந்த எறும்பு தின்னிகள் நீண்ட நாக்கு மூலம் எறும்புகளையும், பூச்சிகளையும் தூரத்தில் இருந்தவாறே பிடித்து உட்கொள்ளும். பூச்சிகளையும் எறும்புகளையும் தன் மோப்ப சக்தியின் மூலம் கண்டறியும் குணம் கொண்டவை.
நிலத்தடியில் 3 முதல் 5 மீட்டர் ஆழத்தில் வாழும் எறும்பினங்களை கண்டறிந்து, தோண்டி உட்கொள்ளும். எறும்பு தின்னிகளுக்கு பார்வைத் திறன் மிகக் குறைவு. எனினும் இவற்றின் மோப்ப சக்தியாலும், கேட்கும் திறனாலும் இவை தமது உணவைக் தேடிக் கண்டறியும் குணமுடையவை.
# அலங்கு

## இதனையும் காண்க

- நல்லங்கு
# டை ஹார்ட் 5

**டை ஹார்ட் 5** இது 2013ஆம் ஆண்டு வெளியான ஐக்கிய அமெரிக்க அதிரடித் திரைப்படம். இந்தத் திரைப்படத்தை ஜோன் மூரே இயக்க, ப்ரூஸ் வில்லீஸ், ஜெய் கோர்ட்னி, செபாஸ்டியன் கோச், கோல் ஹாஸர் உள்ளிட்ட பலர் நடித்துள்ளார்கள்.
# டை ஹார்ட் 5

## கதைச்சுருக்கம்

சிறு கருத்து வேறுபாட்டால் பிரிந்து வாழும் தந்தை ப்ரூஸ் வில்லீஸ் மற்றும் மகன் ஜெய் கோர்ட்னி. மகன் ஜெய் கோர்ட்னி ரஷியாவில் சிறைவைத்து இருப்பதை அறிந்து அங்கு செல்லும் ப்ரூஸ் வில்லீஸ், பல போராட்டங்களுக்கு பிறகு மகனை காப்பாற்றுகிறார். அப்போது அவருக்கு ஒரு அதிர்ச்சி தனது மகனும் தன்னைப்போல ஒரு உளவாளி என்று அறிகின்றார். ரஷியாவில் அமெரிக்காவுக்கு எதிராக ராணுவம் அணு ஆயுதங்கள் தயாரிப்பது தெரியவர அந்தத் திட்டங்களை தந்தையும் மகனும் எப்படித் தடுத்தார்கள் என்பதுதான் கதை.
# டை ஹார்ட் 5

## நடிகர்கள்

- ப்ரூஸ் வில்லீஸ்
- ஜெய் கோர்ட்னி
- செபாஸ்டியன் கோச்
- கோல் ஹாஸர்
# டை ஹார்ட் 5

## தமிழில்

இந்தத் திரைப்படம் தமிழ் மொழியில் டை ஹார்ட் 5 என்ற பெயரில் மொழிமாற்றம் செய்யப்பட்டு வெளியானது.
# சமிந்த எரங்கா

**சமிந்த எரங்கா** (*Shaminda Eranga*, பிறப்பு: 23 சூன் 1986) இலங்கைத் துடுப்பாட்டப் பந்து வீச்சாளர் ஆவார்.  
சமிந்த எரங்கா தனது முதலாவது ஒருநாள் பன்னாட்டுத் துடுப்பாட்டப் போட்டியை இலங்கை அணிக்காக 2011 ஆகத்து 16 இல் அம்பாந்தோட்டை, துடுப்பாட்ட அரங்கில், ஆத்திரேலியாவுக்கு எதிராக விளையாடி, இரண்டு விக்கெட்டுகளைக் கைப்பற்றினார்.  
முதலாவது தேர்வுப் போட்டியை 201 செப்டம்பர் 16 இல் ஆத்திரேலியாவுக்கு எதிராக விளையாடினார். தனது முதலாவது பந்திலேயே விக்கெட் ஒன்றைக் கைப்பற்றினார். இவ்வாறு உலகிலேயே முதலாவது பந்தில் விக்கெட் கைப்பற்றியவர்களில் இவர் 15வது வீரர் ஆவார். மொத்தம் ஐந்து விக்கெட்டுகளை இவர் தனது முதலாவது தேர்வுப் போட்டியில் பெற்றார்.  
துடுப்ப்ட்ட விளையாட்டுகளில் இவர் தொடர்ச்சியாகக் காயமடைந்து வந்ததால், இவரது இரண்டாவது தேர்வுப் போட்டி 2012 ஆகத்திலேயே இடம்பெற்றது. அப்போது அவர் தனது முதலாவது பன்னாட்டு இருபது20 போட்டியிலும் விளையாடினார். இந்தியாவுக்கு எதிரான இ20 போட்டியில் தனது முதலாவது ஓவரிலேயே கம்பீரின் விக்கெட்டைக் கைப்பற்றினார். இதன் மூலம், தான் விளையாடிய அனைத்து முதலாவது துடுப்பாட்ட விளையாட்டுகளிலும் (தேர்வு, ஒருநாள், இருபது20) முதல் ஓவரிலேயே விக்கெட்டைக் கைப்பற்றிய ஒரே வீரர் என்ற சாதனையை நிலைநாட்டினார்.
# வருமான வரி (சங்ககாலம்)

சங்ககாலத்தில் வருமானத்தைக் கணக்கிட்டு வரி விதிக்கும் பழக்கம் இருந்தது. காவலர்கள் கணக்கிடும் அலுவலர்களாகச் செயல்பட்டனர். எவ்வாறு கணக்கிட்டனர் என்பது தெரியவில்லை ஆயினும் கணக்கிடும்போது கணக்கிடும் காவலர்களும், கணக்கீட்டுக்கு உள்ளானவர்களும் பெரிதும் வருந்தினர் என்பது தெளிவாகத் தெரிகிறது. இரவு வேளையில் மழை பொழிந்துகொண்டிருந்தபோது காதலன் காதலிக்காகக் காத்திருக்கும் வேளையில் காதலி பட்ட துன்பம் வரிக் கணக்கிடும் காவலனும், வருமானக் காரரும் படும் துன்பம் போல இருந்ததாம்.
# பிரபஞ்ச நுண்ணலை அம்பலம்

**பிரபஞ்ச நுண்ணலை அம்பலம்** (*cosmic microwave background*) என்பது இந்த பிரபஞ்சம் உருவாக காரனமான பெரு வெடிப்பின் போது உருவான வெப்பக் கதிர்வீசலின் எஞ்சிய வெப்பக் கதிர்வீசல் ஆகும். பிரபஞ்ச நுண்ணலை கதிர் இயக்கம் என்பது பிரபஞ்சத்தின் முதன் முதலாக தோன்றிய கதிர் இயக்கம் என்பதால் பிரபஞ்சவியலின் அடிப்படையாக எடுத்துக்கொள்ளப்படுகிறது. சாதரண வானியற் தொலைநோக்கியில் இரண்டு விண்மீன்கள் அல்லது இரண்டு விண்மீன் பேரடைகளுக்கு இடைப்பட்ட பகுதியைப் பார்க்கும் போது இருட்டாகத் தெரியும். ஆனால் நுண்ணுணர்வு மிக்க வானொலி அதிர்வெண் தொலைநோக்கி மூலம் பார்க்கும் போது இவைகளுக்கு இடையே ஒரு மங்கலான ஒளி இருப்பதும் இவை அனைத்துத் திசையிலும் சமமாகப் பரவியிருப்பதும் தெரிகிறது. ஆனால் இந்த ஒளி எந்த விண்மீன் அல்லது விண்மீன் பேரடையுடனும் தொடர்பு உடையது அல்ல.  
1965 லேயே ரேடியோ ஆன்டெனாவில் இந்த நுண்ணலைப் பட்டு சதா கொர் என்ற சீற்ற ஒளியை எற்படுத்துகிறது என ஆர்னோ பென்சியா மற்றும் ராபர்ட் வில்லன் இருவரும் தற்செயலாகக் கண்டுள்ளார்கள். 1978 ல் இதற்காக இவர்களுக்கு இயற்பியலுக்கான நோபல் பரிசு வழங்கப்பட்டது.  
பிரபஞ்சம் குழந்தை பருவத்தில் இருந்த போது அதாவது கோள்கள், விண்மீன்கள் உருவாகாத காலத்தில், பிரபஞ்சம் அடர்த்தியாகவும், அதித வெப்பமாகவும், ஹைட்ரஜன் பிளாசுமாவால் உருவான வெப்பப் புகையால் சூழப்பட்டும் இருந்தது. அதில் அணு மூலக்கூறுகளான எலெக்ட்ரான், புரோட்டான், நியூட்ரான் மற்றும் இன்ன பிற அடிப்படைத் துகள்கள் அனைத்தும் இந்த புகையுள் நிறைந்து காணப்பட்டது. ஆனால் அதன் அதித வெப்பம் காரணமாக இந்த மூலக்கூறுகள் ஒன்றினைந்து அணுக்களாக மாற இயலவில்லை. பின்னர் இந்த பிரபஞ்சம் விரிவடைந்த போது ஹைட்ரஜன் பிளாசுமாவும் அதில் இருத்த வெப்பமும் விரிவடைந்தது, இதனால் பிரபஞ்சம் குளிர்ச்சியடைய தொடங்கியது. அதனால் மூலக்கூறுகள் ஒன்றினைந்து அணுக்களாக மாற முடிந்தது. இந்த நிகழ்வுக்கு பின் எலெக்ட்ரான், புரோட்டானுடன் மோதிக் கொண்டிருந்த ஃபோட்டோன் தனியாகப் பிரிந்தது. இந்த ஃபோட்டோனை இன்று வரை ஒளியாகக் காண முடிகிறது. ஆனால் பிரபஞ்சம் விரிவடைய விரிவடைய இதன் ஆற்றல் குறைந்து இப்போது மிகக் குறைவான ஆற்றல் மட்டுமே இதற்கு உள்ளது. பிரபஞ்ச நுண்ணலை அம்பலத்தில் இடத்திற்கு இடம் சிறு வெப்ப மற்றும் அடர்த்தி மாற்றங்கள் காணப்படுகிறது.
# பிரபஞ்ச நுண்ணலை அம்பலம்

## பெரு வெடிப்புக் கோட்பாடுக்கும் பிரபஞ்ச நுண்ணலை அம்பலத்திற்கும் உள்ள தொடர்பு

பிரபஞ்ச நுண்ணலை அம்பலம், பெரு வெடிப்புக் கோட்பாட்டின் சிறந்த ஆதாரமாக அமைகிறது. மேலும் பிரபஞ்ச நுண்ணலையை அளவிடுதலில் ஏற்படும் முன்னேற்றம் பெரு வெடிப்புக் கோட்பாட்டை பிரபஞ்சம் உருவானதை விளக்க சிறந்த மாதிரியாக எடுத்துக் கொள்ளப்படுகிறது. 1960 ல் பிரபஞ்ச நுண்ணலையை கண்டறிந்த பிறகு பிரபஞ்சம் பற்றிய மற்ற கோட்பாடுகளில் ஆர்வம் குறைந்து விட்டது. பெரு வெடிப்புக் கோட்பாட்டின் படி, இந்தப் பிரபஞ்சம் உருவாகி அதன்பின் விரிவடைந்திருந்தால், வெப்பம் எப்படி பரவியிருக்கும் என்று விஞ்ஞானிகள் உருவாக்கிய மாதிரியுடன் இந்தப் பிரபஞ்ச நுண்ணலை அம்பலம் சரியாக ஒத்துப்போகிறது. இதனால் விஞ்ஞானிகள் பிரபஞ்ச நுண்ணலை அம்பலத்தை, பெரு வெடிப்புக் கோட்பாட்டின் ஆதாரமாகக் கொள்கிறார்கள்.
# ராபின் வில்லியம்ஸ்

**இராபின் மெக்லரின் வில்லியம்ஸ்** (**Robin McLaurin Williams)** (பிறப்பு: சூலை 21, 1951–ஆகஸ்டு 11, 2014) அமெரிக்கத் தொலைக்காட்சி மற்றும் திரைப்பட நடிகர் மற்றும் மேடைச் சிரிப்புரைஞராவார். சிகாகோவில் பிறந்த இவர் சான் பிரான்சிஸ்கோ மற்றும் லாஸ் ஏஞ்சலஸ் நகரங்களில் 1970 ஆம் ஆண்டு கலகட்டங்களில் மேடைச் சிரிப்புரைஞராக இருந்தார். மோர்க் அண்ட் மைன்டி எனும் சூழ்நிலைக்கேற்ற நகைச்சுவை செய்யும் ஒரு நிகழ்ச்சியில் மோர்க் எனும் வேற்றுலக உயிரியாக நடித்ததன் மூலம் பிரபலமடைந்தார். அதன் பின்பு மேடைச் சிரிப்புரைஞராகவும், துரைப்படங்களிலும் நடித்தார். இவரின் முன்னேற்பாடின்றித் திடிரென்று செய்யும் திறனால் இவர் பரவலாக அறியப்படுகிறார்.  
1980 இல் வெளிவந்த பாபேய் எனும் திரைப்படத்தில் முதன்முறையாக நடித்தார். வில்லியம் திரைப்படங்களில் முக்கியக் கதாப்பாத்திரங்களிலும், துணைக் கதாப்பாத்திரங்களிலும் நடித்துள்ளார். இவர் நடித்த திரைப்படங்கள் வியாபார ரீதியிலும், விமர்சன ரீதியிலும் நல்ல வரவேற்பைப் பெற்றது. குறிப்பாக குட்மார்னிங் வியட்நாம் (காலை வணக்கம் வியட்நாம் (1987) டெட் போயட்ஸ் சொசைட்டி(1989), வால்ட் டிஸ்னி நிறுவனத்தின் அலாவுதீன் திரைப்படம் (1992) 1997 இல் குட் வில் ஹன்டிங் ஆகிய திரைப்படங்களில் முக்கியக் கதாப்பத்திரங்களில் நடித்தார். மேலும் ஸ்டீவன் ஸ்பில்பேர்க் இயக்கத்தில் 1991 இல் வெளிவந்த ஹுக் , ஜோ ஜான்ஸ்டன் இயக்கிய ஜுமாஞ்சி (1995), மற்றும் 2006 இல் ஷான் லீவி இயக்கிய நைட் அட தெ மியூசியம் போன்ற அதிக வசூல் பெற்ற திரைப்படங்களில் நடித்துள்ளார்.  
1997-ல் வெளிவந்த 'குட் வில் ஹண்டிங்' படத்தின் நடிப்புக்காக சிறந்த துணை நடிகருக்கான அகாதமி விருதை வென்றார் . இரு முறை எம்மி விருதும், ஏழு முறை கோல்டன் குளோப் விருதும், நான்கும் முறை கிராமி விருது பெற்றுள்ளார். மேலும் சிறந்த நடிகருக்கான அகாதமி விருதுக்கு மூன்றுமுறை பரிந்துரைக்கப்பட்டுள்ளார் .அவர் நடித்த மிஸஸ் டவுட்ஃபயர்’ தமிழில் அவ்வை சண்முகியாகவும், ‘பாட்ச் ஆடம்ஸ்’ படம் தமிழில் வசூல்ராஜா எம்.பி.பி.எஸ், ஹிந்தியில் முன்னாபாய் எம்.பி.பி.எஸ் என்றும் வெளிவந்தன .  
ஆகஸ்டு 11, 2014 இல் தனது 63 ஆவது வயதில் கலிபோர்னியா , பாரடைசு கேயில் உள்ள தனது வீட்டில் தற்கொலை<nowiki/>செய்துகொண்டார்.
# ராபின் வில்லியம்ஸ்

## இளமைக் காலம் மற்றும் கல்வி

ராபின் மேக்லரின் வில்லியம்ஸ் இலினொய் மாநிலத்தில் உள்ள சிகாகோ நகரில் உள்ள புனித லுக்ஸ் மருத்துவமனையில் ஜூலை 21 ஆம் தேதி 1951 வருடம் பிறந்தார் . இவரின் தந்தை ராபர்ட் ஃபிட்ஸ்ஜெரால்ட் வில்லியம்ஸ் , போர்ட் தானுந்து நிறுவனத்தில் நிருவாக அதிகாரியாக பணியாற்றினார். தாய் லாரி மெக்லரின் மிசிசிப்பியின் முன்னாள் வடிவழகி. வில்லியம்சுக்கு ராபர்ட் மற்றும் மெக்லரின் எனும் இரு சகோதரர்கள் உள்ளனர். இவர் இங்கிலாந்து, அயர்லாந்து, இசுக்கொட்லாந்து, வேல்ஸ்,ஜெர்மன் மற்றும் பிரான்சு ஆகிய வழி மரபைச் சார்ந்தவர் ஆவார்.  
வில்லியம்ஸ் ஆரம்ப கல்வி பொது கார்டன் ஆரம்பப்பள்ளியிலும் நடுநிலைக்கல்வி டீர் பாத் நடுநிலை பள்ளியிலும் பயின்றார்.
# ராபின் வில்லியம்ஸ்

## வாழ்க்கை

ஆரம்ப காலத்தில் ஜோனதான் வின்டர்சை ராபின் வில்லியம்ஸ் தனது இலட்சிய மனிதராக கருதினார்.
# ராபின் வில்லியம்ஸ்

## வாழ்க்கை

### மேடைச் சிரிப்புரை

ராபின் வில்லியம்ஸ் 1970 இல் சான் பிரான்சிஸ்கோ விரிகுடா பகுதியில் மேடைச் சிரிப்புரை செய்து தனது வாழ்க்கையை தொடங்கினார். அவரது முதல் நடிப்பு சான் பிரான்சிஸ்கோ, நகைச்சுவை கிளப், புனித நகர பூங்காவில் நடந்தது.
# ராபின் வில்லியம்ஸ்

## விருதுகள்

### அகாதமி விருது

| ஆண்டு | திரைப்படம் | பிரிவு | முடிவு |
| --- | --- | --- | --- |
# ராபின் வில்லியம்ஸ்

## வெளியிணைப்புகள்

- இராபின் வில்லியம்சின் புகழ் பெற்ற சுருக்குரைகள்
# திருப்பாலைக்குடி

**திருப்பாலைக்குடி** (Thiruppalaikkudi) என்பது தமிழகத்தின்,இராமநாதபுரம் மாவட்டம் இராஜசிங்கமங்கலம் வட்டத்தில் இருக்கும் ஒரு ஊராட்சி ஆகும். இங்கு மீனவ மக்கள் அதிகளவில் வசிக்கின்றனர்.
# திருப்பாலைக்குடி

## மக்கட் தொகை

2011 ஆம் ஆண்டு எடுக்கப்பட்ட மக்கள் தெகை கணக்கெடுப்பின் படி, இங்கு 9986 பேர் வசிக்கின்றனர்.
# திருப்பாலைக்குடி

## தெருக்கள்

இப்பகுதியில் முஸ்லிம் தெருக்கள், பழங்கோட்டை, வடக்கு பகுதி, கிழக்கு பகுதி, தெற்கு பகுதி, காந்திநகர் போன்ற பகுதிகள் உள்ளன. இந்த ஊரானது இராமநாதபுரம் நகரில் இருந்து 24 கி. மீ தொலைவில் உள்ளது.
# திருப்பாலைக்குடி

## தொழில்

இங்கு மீன் பிடி தொழில், மீன்களைப் பதப்படுத்தும் நிருவனங்களும், உப்பளங்களும், இரால் பண்னைகளும் உள்ளன.
# திருப்பாலைக்குடி

## போக்குவரத்து

கிழக்கு கடற்கரைச் சாலையானது (ECR) திருப்பாலைகுடியை கடந்து செல்வதால் அனைத்து பேருந்துகளும் இங்கு நின்றுச் செல்கின்றன. அருகில் உள்ள ரயில் நிலையம் இராமநாதபுரம் இரயில் நிலையமாகும். மதுரை பன்னாட்டு விமான நிலையம் 132 கி. மீ தொலைவில் உள்ளது.
# மென் டென்னிசு

**மென் டென்னிசு** (*Soft tennis*) வழமையான டென்னிசு போலவே ஓர் வலைத்தடுப்பால் இரண்டாக பிரிக்கப்பட்ட ஆடுகளத்தில் கைமட்டைகளைக் கொண்டு ஆடப்படும் விளையாட்டாகும். இதிலும் ஒற்றையராகவோ இரட்டையராகவோ ஆட இயலும். இதில் விளையாடப்படும் பந்து டென்னிசின் கடின மஞ்சள் பந்துகளைப் போலன்றி மென்மையான மீள்மத்தினால் ஆனவை. இந்த விளையாட்டின் நோக்கம் வலைக்கு மேலாக அடுத்த பாதி ஆடுகளத்தின் எல்லைகளுக்குள்ளும் எதிராளியை திரும்ப அடிக்க விடாதவாறும் பந்தை அடிப்பதாகும். இந்த விளையாட்டு முதன்மையாக ஆசிய நாடுகளில், குறிப்பாக ஜப்பான், சீனக் குடியரசு, தென் கொரியா, தாய்லாந்து, பிலிப்பீன்சில் ஆடப்படுகிறது. 2004இல் மென் டென்னிசு ஐரோப்பாவிற்கு அறிமுகப்படுத்தப்பட்டது. பெல்ஜியம், நெதர்லாந்து, போலந்து, அங்கேரி, செக் குடியரசு, ஐக்கிய இராச்சியம், மற்றும் இந்தியாவில் இந்த விளையாட்டிற்கான சங்கங்கள் உருவாகியுள்ளன.இவை அனைத்தும் ஐரோப்பிய மென் டென்னிசு கூட்டமைப்பு மற்றும் பன்னாட்டு மென் டென்னிசு கூட்டமைப்புக்களில் உறுப்பினராக உள்ளன.
# மென் டென்னிசு

## வரலாறு

பத்தொன்பதாம் நூற்றாண்டின் இறுதியில் சப்பானில் மேற்கத்திய பாதிரிகளால் டென்னிசு அறிமுகப்படுத்தப்பட்டது. தரமான டென்னிசுப் பந்துகளின் இறக்குமதி மிகுந்த செலவானதாலும் உள்ளூரில் தயாரிக்க இயலாமையாலும் தங்களுக்கேற்ற வகையில் கைமட்டையையும் பந்தையும் வடிவமைத்துக் கொண்டு சப்பானியர்கள் ஆடத் தொடங்கினர். இது என அழைக்கப்பட்டது.
# மென் டென்னிசு

## மென் டென்னிசு ஆடுகளத்தின் அளவைகள்

| கோட்டின் பெயர் | கோட்டின் நீளம் |  |
| --- | --- | --- |
| ஒற்றையருக்கான அடித்தளக் கோடு | 8.23 மீ |  |
| இரட்டையருக்கான அடித்தளக் கோடு | 10.97 மீ |  |
| ஒற்றையருக்கான பக்கவாட்டுக் கோடு | 23.77 மீ |  |
| இரட்டையருக்கான பக்கவாட்டுக் கோடு | 23.77 மீ |  |
| துவக்க அடிக் கோடு | 6.40 மீ |  |
| துவக்க அடிக்கான பக்கவாட்டுக் கோடு | 12.80 மீ |  |
| நடுவண் துவக்க அடிக் கோடு | 12.80 மீ |  |
| நடுவண் குறி | 0.15 மீ |  |
| வலைத்தடுப்பு | 12.65 மீ | } |
# யூத்திகு

**யூத்திகு** என்பவர் துரோவா நகரினைச்சேர்ந்த இளைஞர் ஆவார். இவர் பவுல் பேசுவதைக்கேட்க வந்தோருள் ஒருவர். பவுல் நீண்ட நேரம் பேசிக் கொண்டிருந்தபோது இவர் அயர்ந்து தூங்கியதால் மூன்றாம் மாடியிலிருந்து கீழே விழுந்தார். அங்கு இருந்தோர் இவரை பிணமாகத் தூக்கி எடுத்தார்கள். பவுல் கீழே இறங்கி வந்து அவர் மீது படுத்து அணைத்துக்கொண்டு, "அமளியை நிறுத்துங்கள்: இவர் உயிரோடுதானியிருக்கிறார்" என்று கூறினார். இந்த நிகழ்வு புதிய ஏற்பாட்டின் திருத்தூதர் பணிகள் நூலில் 20:9-12இல் விவரிக்கப்படுள்ளது..  
இந்த நிகழ்வின் விவரிப்பில் இவர் இறந்தாரா அல்லது மயக்கமடைந்தாரா என்பது குறித்து மொழிபெயர்ப்பாளரிடையே ஒத்த கருத்தில்லை.  
*யூத்திகு* என்னும் பெயருக்கு ஆகூழ் என்பது பொருள்.  
இந்தநிகழ்வு ஓமரின் கதைகளில் குறிப்பாக *ஒடிசியில்* வரும் நிகழ்வோடு அதிகம் ஒத்திருப்பதால் இதன் நம்பகத்தன்மையினை பலர் கேள்விக்குள்ளாகியுள்ளனர்.
# எம். கே. சானு

**எம். கே. சானு**, மலையாள எழுத்தாளர் ஆவார். இவர் ஆசிரியராகப் பணியாற்றியுள்ளார்.
# எம். கே. சானு

## ஆக்கங்கள்

- மலையாள சாகித்திய நாயகன்மார் - குமாரனாசான்
- இவர் லோகத்தெ சினேகிச்சவர்
- எம். கோவிந்தன்
- சாந்தியில் நின்னு சாந்தியிலேக்கு - ஆசான் படனத்தின் ஒரு முகவுரை
- மிருத்யுஞ்சயம் காவ்யஜீவிதம்
- சங்கம்புழை கிருஷ்ணபிள்ளை: நட்சத்ரங்ஙளுடெ சினேகபாஜனம் (வாழ்க்கை வரலாறு)
- யுக்திவாதி எம்.சி. ஜோசப் (வாழ்க்கை வரலாறு)
- பஷீர்: ஏகாந்த வீதியிலெ அவதூதன் (வாழ்க்கை வரலாறு)
- உறங்ஙாத்த மனீஷி (பி. கே. பாலகிருஷ்ணனின் வாழ்க்கை வரலாறு)
# எம். கே. சானு

## விருதுகள்

- கேரள சாகித்திய அக்காதமி விருது (1985) - அவதாரணம் என்ற நூலுக்காக
- வயலார் விருது(1992) - சங்கம்புழை கிருஷ்ணபிள்ளை: நட்சத்ரங்ஙளுடெ சினேகபாஜனம் என்ற வாழ்க்கை வரலாற்று நூலுக்காக
- பத்மபிரபா விருது (2011)
- என். கே. சேகர் விருது (2011)
- சாகித்ய அகாதமி விருது (2011) - பஷீர்: ஏகாந்த வீதியிலெ அவதூதன்
- எழுத்தச்சன் விருது (2013)
# உஷூ

**உஷூ ** (*Wushu*,) மரபார்ந்த சீனச் சண்டைக் கலைகளை அடிப்படையாகக் கொண்ட ஒருவரோடொருவர் மோதும் உடல் திறன் விளையாட்டு ஆகும்; 1949இல் சீனாவில் பரம்பரை சண்டைக் கலைகளை சீர்தரப்படுத்துகையில் இந்த விளையாட்டு உருவானது. சீர்தரப்படுத்தும் முயற்சிகள் முன்னதாகவும் எடுக்கப்பட்டு 1928இல் நாஞ்சிங்கில் மைய கோஷு கழகம் உருவானது. உஷூ என்ற சீனச் சொல் "சண்டைக் கலைகள்" (武 "Wu" = படை அல்லது சண்டை, 术 "Shu" = கலை) எனப் பொருள்படும். பன்னாட்டு உஷூ கூட்டமைப்பு இரண்டாண்டுகளுக்கு ஒருமுறை பன்னாட்டு உஷூ போட்டிகளை நடத்துகின்றது. முதல் உலகப் போட்டிகள் பெய்ஜிங்கில் 1991இல் நடைபெற்றன.  
உஷூ போட்டிகளில் இரண்டு வடிவங்கள் உள்ளன: டயோலு (套路; வடிவங்கள்) மற்றும் சான்டா (散打).
# சந்திரஹாசன்

**சந்திரஹாசன்** (*Chandrahasan*; 6 மார்ச் 1936 - 18 மார்ச் 2017) இந்தியாவின் தமிழ்நாட்டைச் சேர்ந்த ஒரு இந்திய திரைப்படத் தயாரிப்பாளரும், நடிகரும் ஆவார்.
# சந்திரஹாசன்

## தொழில்

சந்திரஹாசன்,ழக்கறிஞர் சீனிவாசன் - இராஜலட்சுமி தம்பதியினருக்கு நான்கு குழந்தைகளில் இரண்டாவது குழந்தையாக பிறந்தார். இவரது அண்ணன் சாருஹாசன் , தம்பி கமல்ஹாசன் ஆகியோர் திரைப்படத் துறையில் நடிகர்களாக பணியாற்றி வருகின்றனர். அதே நேரத்தில் இவரது தங்கை நளினி ரகுராம் ஒரு பாரம்பரிய நடனக் கலைஞர் ஆவார். ஒரு இளைஞனாக, சாருஹாசன் வழக்கறிஞர் பணியைத் தொடங்குவதற்கு முன்பு ஒரு பாடகராகப் பயிற்சி செய்தார். சாருஹாசனுக்கு மாறாக, ஒரு நடிகராக தனது வெற்றிகரமான வாழ்க்கை முழுவதும் சந்திரஹாசன் தனது தம்பி கமல்ஹாசனுடன் மிக நெருக்கமான உறவைப் பேணி வந்தார்.  
1995 இல், இவர் தனது சகோதரர் சாருஹாசனின் மகள் சுஹாசினி மணிரத்னம் இயக்கிய இந்திரா என்ற படத்தில் நடிகராகத் தோன்றினார். இந்தப் படத்தில் அரவிந்த் சுவாமி , நாசருடன் இவரது சொந்த மகள் அனு ஹாசன் 'இந்திரா' வேடத்தில் நடித்திருந்தார். 2000களின் போது, ராஜ் கமல் பிலிம்ஸ் இன்டர்நேஷனல் நிர்வாகத்தில் சந்திரஹாசன் மிகவும் சுறுசுறுப்பான பங்கு வகித்தார். விஸ்வரூபம் (2013) பட வெளியீட்டின் போது எதிர்கொண்ட பிரச்சனைகளின் போது, எதிர்க்கட்சிகளுடன் மத்தியஸ்தம் செய்வதில் சாருஹாசன் முக்கியப் பங்கு வகித்தார்.  
சந்திரஹாசன் இறப்பதற்கு முன், அறிமுக இயக்குநர் இசுடீபன் ரங்கராஜ் இயக்கத்தில் அப்பத்தாவ ஆட்டய போட்டுடாங்க என்ற படத்தில் முக்கிய வேடத்தில் நடித்து முடித்தார். இரண்டு வயதான நபர்களுக்கிடையேயான ஏற்படும் காதல் பற்றிய கதை, ஸ்டீபன் சந்திரஹாசனை "மரியாதைக்குரிய நபர்" என்று அறியப்பட்ட ஒருவரை விரும்புவதாகவும், காதல் தவறான வெளிச்சத்தில் தெரிவிக்கப்படக்கூடாது என்பதற்காகவும் நடித்தார். நடிகர் விக்ராந்தின் தாயான ஷீலாவுடன் இவர் நடித்த இந்த படம் 2017 இல் நிறைவடைந்தது. ஆனால் 2021 இல் Sony Liv இல் நேரடியாக வெளியிடப்பட்டது
# சந்திரஹாசன்

## சொந்த வாழ்க்கை

சந்திரஹாசன், கீதாமணி என்பவரை மணந்து கொண்டார். இவர்களுக்கு நிர்மல்ஹாசன் என்ற மகன் உள்ளார். அவர் அமெரிக்காவில் வசித்து வருகிறார். இவரது மகள் அனு ஹாசன், இந்திய மற்றும் பிரித்தானிய தயாரிப்புகளில் நடிகையாக தோன்றியுள்ளார்.
# சந்திரஹாசன்

## இறப்பு

கீதாமணி ஜனவரி 2017 இல் தனது 73 வது வயதில் இறந்தார். அவரது மரணத்தைத் தொடர்ந்து, சந்திரஹாசன் மார்ச் 2017 இல் 81 வயதில் இறந்தார்.
# ஆல்பா செண்டாரி

***சம்லி wafan (hamdan haleem, Ayyash)***  
அல்பா சென்  
ரோ***றி***  
(*Alpha Centauri*) என்பது சென்டோரஸ் விண்மீன் குழுமத்தில் உள்ள ஒரு விண்மீன் ஆகும். இது வானத்தில் 3வது பிரகாசமான விண்மீன். இது சூரியனிருந்து 4.37 ஒளியாண்டுகள் தொலைவில் அமைந்துள்ளது, இதனால் இது சூரியக் குடும்பத்தின் மிக அருகில் உள்ள மற்றொரு விண்மீன் குடும்பம் ஆகும். இது வெறும் கண்களுக்கு ஒரே விண்மீன் போலத் தோன்றினாலும் உண்மையில் இது இரும விண்மீன் ஆகும். அதில் ஒன்று ஆல்பா செண்டாரி எ மற்றொன்று ஆல்பா செண்டாரி பி, இரண்டையும் சேர்த்து ஆல்பா செண்டாரி எபி என அழைப்பார்கள், ஆல்பா செண்டாரி எபி யின் தோற்ற ஒளிப்பொலிவெண் -0.27
ஆல்பா செண்டாரி எ சூரியனைப் போன்று 110% நிறையும் 151.9% ஒளிர்வு அளவையும் உடையது.  
இதன் அருகிலேயே மூன்றாவது விண்மீன் புரோக்சிமா செண்ட்டாரி அல்லது ஆல்பா செண்டாரி சி. இது ஆல்பா செண்டாரி எபி யின் ஈர்ப்பு விசையால் கட்டுபடுத்தப்படுகிறது. இது சூரியனிருந்து 4.24 ஒளியாண்டுகள் தொலைவில் அமைந்துள்ளது,இது ஆல்பா செண்டாரி எபி யை விட சூரியனுக்கு அருகில் இருந்தும் நம்மால் இதை வெறும் கண்களால் காண இயலாது.இது ஆல்பா செண்டாரி எபி யிருந்து 0.2 ஒளியாண்டுகள் தொலைவில் அமைந்துள்ளது.இது தெற்கு அடிவானத்தில் அமைத்துள்ளது  
.
# ஆல்பா செண்டாரி

## இயற்கை மற்றும் கூறுகள்

ஆல்பா செண்டாரி என்ற பெயர், வானில் வெறும் கண்களுக்கு ஒன்றாக தெரியும் ஆல்பா செண்டாரி எபி யை குறிக்கிறது. புவியிலிருந்து பார்க்கும் போது ஆல்பா செண்டாரி எபி க்கு 2.2° கோண இடைவெளியில் புரோக்சிமா செண்ட்டாரி அமைந்துள்ளது.அமைப்பு ரீதியாக ஆல்பா செண்டாரி எ மற்றும் ஆல்பா செண்டாரி பி ஆகிய இரண்டும் இரும விண்மீன் என்ற போதிலும் புவியிலிருந்து பார்க்கும் போது புரோக்சிமா செண்ட்டாரி மற்றும் ஆல்பா செண்டாரி எபி இரட்டை விண்மீன் போல தோன்றும்.எனவே மொத்த ஆல்பா செண்டாரி குடும்பம் ஒரு மும்மடி விண்மீன் போல காணப்படுகிறது அதன் பெயர் ஆல்பா செண்டாரி எபி-சி.  
**ஆல்பா செண்டாரி எ**, ஆல்பா செண்டாரி எபி என்ற இரட்டை விண்மீனில் முதன்மை விண்மீன் ஆகும்.இது சூரியனை விட சற்று அதிகமாக ஒளிர்வு அளவை கொண்டுள்ளது.இது மஞ்சள் நிறத்தில் காணப்படும்.இதன் விண்மீன் வகைப்பாடு G2 V.இதன் சுற்று வட்ட பாதையை வைத்து, இது 10% சூரியனை விட அதிக நிறை உடையது எனவும் 23% சூரியனை விட ஆரம் அதிகம் உடையது எனவும் கணிக்கப்பட்டுள்ளது. ஆல்பா செண்டாரி எ வின் பிரகாசத்தை மட்டும் தனியாக கணக்கில் கொண்டால், இது -0.01 ஒளிப்பொலிவெண் பெற்று வானில் நான்காவது பிரகாசமான விண்மீன் ஆகும்.  
**ஆல்பா செண்டாரி பி**, ஆல்பா செண்டாரி எபி என்ற இரட்டை விண்மீனின் இரண்டாம் நிலை விண்மீன் ஆகும். இது சூரியனை விட சற்று சிறியதாகவும் குறைவான ஒளிர்வு அளவையும் கொண்டுள்ளது. இதன் விண்மீன் வகைப்பாடு K1 V. இதனால் இது ஆரஞ்சு நிறத்தில் காணப்படுகிறது. ஆல்பா செண்டாரி பி, சூரியனில் போல 90% நிறையும் 14% ஆரம் சிறியதாகவும் அமையும்.இது எக்சு-கதிர்களை வெளியிடுகிறது.  
**ஆல்பா செண்டாரி சி** என்பது சூரிய மண்டலத்தின் சூரியனுக்கு மிக அருகாமையில் இருக்கும் விண்மீன். இது ஒரு சிறு நட்சத்திரம் ஆகும். இது பூமியிலிருந்து 4.2 ஒளியாண்டுகள் தூரத்தில் உள்ளது. புரோக்சிமா செண்ட்டாரி செங்குறளி (red dwarf) விண்மீன் வகையைச் சேர்ந்தது.
# ஜொசிஃபஸ்

**தீத்துஸ் பெலாவியுஸ் ஜொசிபஸ்** (; 37 – 100), இயற்பெயர்: **மதியாதுவின் மகன் யோசெப்** (எபிரேயம்: יוסף בן מתתיהו, *Yosef ben Matityahu*), என்பவர் முதல் நூற்றாண்டில் வாழ்ந்த உரோமை குடியுறிமை பெற்ற யூத வரலாற்றாசிரியரும், அறிஞரும், மரபிலக்கண எழுத்தாளரும் ஆவார். இவர் உரோமையரின் கட்டுப்பாட்டில் இருந்த யூதேயாவின் எருசலேம் நகரில் பிறந்தவர். இவரின் தந்தை யூத குருகுலத்தவர். இவரின் தாய் அரச குலத்தவரும் ஆவார்.  
கலிலேயாவில் முதலாம் யூத-உரோமைப் போரின்போது உரோமையர்களை எதிர்த்து இவர் போரிட்டாளும், கிபி 67 இல் தோல்வியைத்தழுவி வெஸ்பசியானிடம் சரணடைந்தார். இவர் யூத மெசியாவைக்குறித்த முன்னறிவிப்புகளில் வெஸ்பசியான் அரசராவார் என இவர் முன்னறிவித்ததார். அவ்வாறே நிகழ்ந்ததால் கிபி 67 இல் வெஸ்பசியான் இவரை விடுவித்தார். அப்போது இவர் அரசரின் குடும்பப்பெயரான *பெலாவியுஸை* (Flavius) தமதாக்கிக்கொண்டார்.  
ஜொசிஃபஸ் முழுவதும் உரோமையருக்கு பணிய முன்வந்ததால் இவருக்கு உரோமை குடியுறிமை வழங்கப்பட்டது. அரசரின் மகன் தீத்துஸ் கி.பி 70இல் எருசலேம் முற்றுகையிட்டு தரைமட்டமாக்கியபோது இவர் அவரின் மொழிபெயர்ப்பாளராகவும் அலோசகராகவும் இருந்தார். இம்முற்றுகையின்போதே யூதர்களின் இரண்டாம் கோவில் இடித்து கொள்ளையடிக்கப்பட்டது என்பது குறிக்கத்தக்கது.  
இவர் யூத வரலாற்றை முதல் நூற்றாண்டிற்கு அதிக முக்கியத்துவம் அளித்து சித்தரித்துள்ளார். *யூதப் போர்* (The Jewish War, c. 75) மற்றும் *யூத தொன்மையியல் வரலாறு* (Antiquities of the Jews c. 94) என்பன இவரின் முக்கியப்படைப்புகள் ஆகும். இவை முதல் நூற்றாண்டில் யூதத்தின் நிலை மற்றும் ஆதி கிறித்தவர்களின் பின்னணி குறித்து அதிகம் அறிய வழிவகுக்கின்றது.
# அகத்தியான்பள்ளி அகத்தீசுவரர் கோயில்

அகத்தீஸ்வரர் கோயில் திருஞானசம்பந்தரால் தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் உள்ள 126ஆவது சிவத்தலமாகும். இத்தலத்தின் மூலவர் அகத்தீஸ்வரர், தாயார் மங்கை நாயகி. தலவிருட்சமாக வன்னி மரமும், அகத்தி மரமும் உள்ளன. இத்தலத்தில் அகத்திய தீர்த்தம் மற்றும் அக்னி தீர்த்தம் ஆகியவை உள்ளன. இத்தலம் நாகப்பட்டினம் மாவட்டம் வேதாரண்யம் வட்டத்தில் அமைந்துள்ளது. இத்தலம் அகத்தியர் கோவில் என்று வழங்கப்படுகிறது. இயமன் வழிபட்ட தலமிது. அகத்தியருக்குக் கோயில் இங்குள்ளது.
# அகத்தியான்பள்ளி அகத்தீசுவரர் கோயில்

## திருஞானசம்பந்தர் தேவாரப்பாடல்

<poem>
"வாடிய வெண்டலை மாலைசூடி மயங்கிருள்
நீடுயர் கொள்ளி விளக்குமாக நிவந்தெரி
ஆடிய எம்பெருமான் அகத்தியான் பள்ளியைப்
பாடிய சிந்தையினார்கட்கு இல்லையாம் பாவமே!"
</poem>
# திருவொற்றியூர் ஆதிபுரீசுவரர் கோயில்

**ஆதிபுரீசுவரர் கோயில்** என்பது தமிழ்நாட்டின் சென்னை மாவட்டத்தில் திருவொற்றியூரில் அமைந்துள்ள ஒரு சிவத்தலமாகும். இத்தலத்தின் மூலவர் ஆதிபுரீசுவர்; தாயார் திரிபுரசுந்தரி. இத்தலத்தின் தலவிருட்சமாக அத்தி மரமும், மகிழ மரமும் உள்ளன. தீர்த்தமாக பிரம்ம தீர்த்தமும், ஆதிசேட தீர்த்தமும் அமைந்துள்ளன. இத்திருத்தலத்திலுள்ள இறைவன் ஆதிபுரீஸ்வரர், தியாகராஜர், திருவொற்றீஸ்வரர் ஆகிய பெயர்களால் அழைக்கப்படுகிறார். எனினும், ஆதிபுரீஸ்வரர் எனும் தியாகராஜர் ஒரு சன்னிதியிலும், திருவொற்றீஸ்வரர் தனியாக ஒரு சன்னிதியிலும் காட்சி தருகிறார்கள். காளியின் வடிவாக உள்ள வட்டப்பாறை அம்மன் இங்கே அருள் பாலிக்கிறார். பாடல் பெற்ற தலங்களில் தொண்டை நாட்டுத் தலங்களில் ஒன்றாகும். கிபி 10ஆம் நூற்றாண்டில் ராஜராஜசோழன் காலத்தில் கட்டப்பட்டது இந்த ஆதிபுரீஸ்வரர் சிவன் கோவில்.
# திருவொற்றியூர் ஆதிபுரீசுவரர் கோயில்

## கோயில் சிறப்புகள்

- இத்தலம், திருஞானசம்பந்தர், திருநாவுக்கரசர், சுந்தரர் ஆகிய மூவராலும் பாடல் பெற்ற தலம்.
- திருவொற்றியூர் கலிய நாயனாரின் அவதாரத் தலம்.
- சுந்தரர் சங்கிலி நாச்சியாரைத் திருமணம் செய்த தலம்.
- பட்டினத்தார் பலமுறை வந்ததும், அவர் முக்தி அடைந்ததும் இங்குதான்.
- இத்தல இறைவனான ஆதிபுரீஸ்வரர், ஒரு சுயம்பு புற்று லிங்கம் ஆவார். ஆண்டில் கார்த்திகை பௌர்ணமி அன்று மாலை மட்டுமே வெள்ளிக் கவசம் திறக்கப்பட்டு அதற்கடுத்த இரு நாட்கள் மட்டுமே இவரை முழுமையாகத் தரிசனம் செய்ய இயலும். அப்போது மட்டுமே இறைவனாருக்கு புணுகு சாம்பிராணி தைல அபிஷேகம் நடைபெறும். நடப்பு ஆண்டு 2018ல் 22.11.2018 வியாழக்கிழமை மாலை கவசம் திறக்கப்பட்டு 24.11.2018 சனிக்கிழமை இரவு கவசம் மூடப்படும்.
- இது ஒரு தூங்கானை மாடக் கோயில் வகை ஆகும்.
# திருவொற்றியூர் ஆதிபுரீசுவரர் கோயில்

## தலவரலாறு

பிரளயம் வேண்டாத பிரம்ம தேவர் சிவபெருமானிடம் தன்னுடைய கோரிக்கையை வைக்க யாகம் செய்தார். அந்த யாகத்தின் பலனால் சிவபெருமான் தோன்றி பிரளயத்தினை நிகழ்த்தாமல் தடுத்தார்.  
இதனால் இத்தலம் பிரளயத்தினை ஒற்றச் செய்தல் (விலகச் செய்தல்) எனும் பொருளில் திருவொற்றியூர் என்று அழைக்கப்படுகிறது.  
கம்பர் பகலில் வால்மீகி இராமாயணத்தைக் கேட்டு, இரவில் எழுதினார் என்பது வரலாறு. அவ்வாறு இரவில் எழுதும்போது இங்குள்ள வட்டப்பாறையம்மனைப் பார்த்து,
<poem>
ஒற்றியூர் காக்க உறைகின்ற காளியே!
நந்தாது எழுதுதற்கு நல்லிரவில்
பிந்தாமல் பந்தம் பிடி!
</poem>
என்று வேண்ட, அவ்வாறே காளியன்னையும் பந்தம் பிடித்து, கம்பர் ராமாயணம் எழுத உதவினார். கிபி 10ஆம் நூற்றாண்டில் ராஜராஜசோழன் காலத்தில் கட்டப்பட்டது இந்த ஆதிபுரீஸ்வரர் சிவன் கோவில்.
# கம்பளிப் பூச்சி

**கம்பளிப் பூச்சி** அல்லது **கம்பளிப் புழு** (Caterpillar) என்பது வண்ணத்துப் பூச்சி போன்ற பூச்சியினங்களின் (Insects or Moth) முட்டை புழுவாகும். (குழந்தைகள், இப்புழுக்களை ஆயிரங்கால் பூச்சி என்றும் இரயில் பூச்சி என்றும் அழைப்பர்) கம்பளிப் புழுக்கள் இலைதழைகளை நன்கு உண்டு வளர்ந்த பின் கூட்டுப்புழு (Pupa) பருவத்தை அடைந்து, தன்னைச் சுற்றி கூடு கட்டி சில மாதங்கள் வாழ்ந்த பின்னர், கூட்டிலிருந்து இளம் பூச்சியாக உருவெடுத்து வெளியே வந்து பறக்கிறது. கம்பளிப் புழுக்கள் தோட்டங்களிலுள்ள பழங்கள், இலைகளை உண்பதால் வேளாண்மை உற்பத்தி பாதிக்கப்பபடுகிறது.
# கம்பளிப் பூச்சி

## கம்பளிப் புழுவின் தோற்றம்

பல கம்பளிப் புழுக்களின் உடலில் முட்கள் போன்ற முடிகள் கொண்டுள்ளது. உடலின் அடியில் எண்ணற்ற சிறு கால்கள் கொண்டுள்ளது. (எனவே குழந்தைகள், இப்புழுக்களை ஆயிரங்கால் பூச்சி என்றும் இரயில் பூச்சி என்றும் அழைப்பர்)மேலும் சுற்றுப்புறச் சூழலுக்கு ஏற்ப தன் உடலின் நிறத்தைக் கொண்டுள்ளது.
# கம்பளிப் பூச்சி

## தற்காப்பு

கம்பளிப் புழுக்களில் உள்ள புரதச் சத்து காரணத்தால், பல உயிரினங்கள், கம்பளி புழுக்களை உணவாக உண்டு வாழ்கிறது. கம்பளிப் புழுக்களில் சில இனங்கள் தங்களை எதிரிகளிடமிருந்து காத்துக் கொள்ள நச்சுத்தன்மையுடன், அருவருப்பான தோற்றத்துடன் காணப்படுகிறது. எதிரிகளைத் தாக்க நச்சுத்தன்மையுள்ள உமிழ் நீரைப் பீச்சி அடிக்கிறது. சில இனத்து கம்பளிப் புழுக்கள் எறும்பினங்களுடன் சேர்ந்து, அவைகளின் உதவியுடன் வாழ்கிறது. கம்பளிப் புழுக்கள் உடலில் எதிரிகள் பயப்படும்படியான பல நிறங்கள் கொண்டுள்ளது.
# கம்பளிப் பூச்சி

## நடத்தை

கம்பளி புழுக்கள், தன் உடல் எடையை விட நான்கு அல்லது ஐந்து மடங்கு இலைகளை உண்பதால் இவைகளை உண்ணும் இயந்திரங்கள் (eating machines) என்றழைப்பர். இதனால் கம்பளி புழுக்கள் இருபது நாள்களில் தன் உடல் எடையை இருபது மடங்கு அதிகரிக்கச் செய்து கொண்டு கூட்டுப்புழு (Pupa) பருவத்தை அடைகிறது.
# கம்பளிப் பூச்சி

## பட்டுத் தொழில் வளர்ச்சியில்

பட்டுப் பூச்சியினத்தின் கம்பளிப் புழுக்கள், பட்டு நூல் உற்பத்தி செய்ய பயன்படுவதால், அவைகள் தோட்டங்களில் வளர்க்கப்படுகிறது. இக்கம்பளிப் புழுக்களுக்கு முசுமுசுக்கை மரத்தின் இலைகள் உணவாக வழங்கபடுகிறது. நன்கு வளர்ந்த கம்பளி புழுக்கள், கூட்டுப்புழு (Pupa) பருவத்தை அடைவதற்கு முன், தன் வாயிலிருந்து சுரக்கும் உமிழ் நீரால், தன்னைச் சுற்றி நூற்கண்டு போல் ஒரு நூ கூட்டைக் கட்டிக் கொண்டு அதில் பல நாட்கள் வாழ்கிறது. கூட்டுப்புழுவானது, பூச்சிப் பருவத்தை அடைவதற்கு முன் பட்டுப் புழுக்களின் கூடுகளைச் சுடு நீரில் போட்டு, மெல்லிய நீண்ட பட்டு நூல்களை எடுப்பர். இந்நூல்களைக் கொண்டே பட்டுச் சேலை நெய்யப்படுகிறது.
# ஸ்டேப் அப் ஆல் இன்

**ஸ்டேப் அப்: ஆல் இன்** 2014ஆம் ஆண்டு வெளியான அமெரிக்க நாட்டு நடனத் திரைப்படம் ஆகும். இந்தத் திரைப்படத்தை த்ரிஷ் ஷி என்பவர் இயக்கியுள்ளார். இந்தத் திரைப்படத்தை சும்மிட் என்டேர்டைன்மென்ட் மற்றும் லயன்ஸ் கேட் என்டேர்டைன்மென்ட் என்ற நிறுவனங்கள் விநியோகம் செய்கின்றது. இந்தத் திரைப்படம் ஆகஸ்ட் 8, 2014ஆம் ஆண்டு வெளியானது.
# சவுன் அடம் இலெவி

**சவான் ஆடம் லெவி** (பிறப்பு: 23 ஜூலை 1968) என்பவர் கனடா நாட்டுத் திரைப்பட இயக்குநர், திரைப்படத் தயாரிப்பாளர் மற்றும் நடிகர் ஆவார். இவர் 1986 ஆம் ஆண்டு முதல் நைட் அட் த மியுசியம் போன்ற பல திரைப்படங்களை இயக்கி மற்றும் தயாரித்துள்ளார். இவர் 2016 ஆம் ஆண்டு தயாரித்த அறிவியல் புனைகதைத் திரைப்படமான அரைவல் என்ற திரைப்படம் சிறந்த படத்திற்கான அகாதமி விருதுக்கு பரிந்துரையைப் பெற்றது.  
இவர் 2016 முதல் நெற்ஃபிளிக்சு அசல் தொடரான ஸ்ட்ரேஞ்சர் திங்க்ஸ் என்ற இணையத் தொடரின் நிர்வாக தயாரிப்பாளராக உள்ளார். இந்த தொடரின் மூன்று பருவங்களில் ஒவ்வொன்றிலும் இரண்டு அத்தியாயங்களை இவர்இயக்கியுள்ளார் என்பது குறிப்பிடத்தக்கது.
# கிறிஸ் வில்லியம்ஸ்

**கிறிஸ் வில்லியம்ஸ்** ஒரு அமெரிக்க நாட்டு இயக்குநர், திரைக்கதையாசிரியர் மற்றும் அனிமேஷன் திரைப்பட இயக்குநர். இவர் பிக் ஹீரோ 6 போன்ற சில திரைப்படங்களை வால்ட் டிஸ்னி அனிமேஷன் ஸ்டுடியோஸ் நிறுவனத்துக்காக இயக்கியுள்ளார் என்பது குறிப்பிடத்தக்கது. இவர் புரோஸன் என்ற திரைப்படத்திற்குக் குரல் கொடுத்துள்ளார்.
# வாகனங்களின் எண்ணிக்கையின் அடிப்படையில் இந்திய மாநிலங்களின் பட்டியல்

2011-2012 ஆம் ஆண்டின் கணக்கெடுப்பின் படி பதிவு செய்யப்பட்ட போக்குவரத்து வாகன எண்ணிக்கையின் அடிப்படையில் இந்திய மாநிலங்களின் பட்டியல் பின்வருமாறு:
இப்பட்டியல் இந்திய அரசின் சாலைப் போக்குவரத்து மற்றும் நெடுஞ்சாலைத் துறை அமைச்சகம் வெளியிட்ட 2011-2012 ஆம் ஆண்டின் ஆண்டுமலரை கொண்டு தொகுக்கப்பட்டது.  
| பதிவு செய்யப்பட்ட போக்குவரத்து வாகனங்களின் எண்ணிக்கை (1,000 மக்கள் தொகைக்கு): 2011-2012 |  |  |  |
| --- | --- | --- | --- |
| 1 | கோவா | 476 |  |
| 2 | பஞ்சாப் | 324 |  |
| 3 | தமிழ்நாடு | 257 |  |
| 4 | குசராத்து | 241 |  |
| 5 | அரியானா | 231 |  |
| 6 | கேரளம் | 198 |  |
| 7 | கருநாடகம் | 182 |  |
| 8 | மகாராட்டிரம் | 171 |  |
| 9 | ஆந்திரப் பிரதேசம் | 145 |  |
| 10 | இராச்சசுத்தான் | 130 |  |
| 11 | நாகாலாந்து | 128 |  |
| 12 | சத்தீசுகர் | 126 |  |
| 13 | உத்தராகண்டம் | 123 |  |
| 14 | அருணாசலப் பிரதேசம் | 121 |  |
| 15 | மத்தியப் பிரதேசம் | 111 |  |
| 16 | இமாச்சலப் பிரதேசம் | 107 |  |
| 17 | மிசோரம் | 100 |  |
| 18 | சார்க்கண்ட் | 99 |  |
| 19 | ஒடிசா | 91 |  |
| 20 | மணிப்பூர் | 87 |  |
| 21 | சம்மு காசுமீர் | 77 |  |
| 22 | உத்தரப் பிரதேசம் | 76 |  |
| 23 | மேகாலயா | 75 |  |
| 24 | சிக்கிம் | 70 |  |
| 25 | அசாம் | 58 |  |
| 26 | திரிபுரா | 56 |  |
| 27 | மேற்கு வங்காளம் | 43 |  |
| 28 | பீகார் | 31 |  |
| *யூ.பி* | *சண்டிகர்* | *702* |  |
| *யூ.பி* | *புதுச்சேரி* | *521* |  |
| *யூ.பி* | *தில்லி* | *387* |  |
| *யூ.பி* | *தமன் மற்றும் தியூ* | *302* |  |
| *யூ.பி* | *தாத்ரா மற்றும் நகர் அவேலி* | *228* |  |
| *யூ.பி* | *அந்தமான் நிக்கோபார் தீவுகள்* | *152* |  |
| *யூ.பி* | *இலட்சத்தீவுகள்* | *129* | } |
# விக்கிப்பீடியா:பங்களிப்பாளர் அறிமுகம்/சரவணன்

சரவணன் பெரியசாமி, நாமக்கல் மாவட்டம், குமாரபாளையத்தைச் சார்ந்தவர். உயிர்நுட்பவியலின் முதுகலை அறிவியலும், முதுகலை மேலாண்மையும் பயின்றவர். தற்போது சென்னையில் வசிக்கும் இவர் மனிதவள மேலாண்மைத்துறையில் தனியார் நிறுவனத்தில் பணியாற்றி வருகிறார். தமிழ் விக்கியில் உரைத் திருத்தம், கட்டுரையாக்கம், போன்ற பணிகளைச் செய்து வருகிறார்.
# உளுந்தூர்ப்பேட்டை சண்முகம்

**உளுந்தூர்ப்பேட்டை சண்முகம்** (16.09.1932 - 24.08.2003) தமிழகத்தைச் சேர்ந்த பக்தி இலக்கியப் படைப்பாளியாவார்.
# உளுந்தூர்ப்பேட்டை சண்முகம்

## கல்வி

- தமிழ் மொழி மற்றும் இலக்கியத்தில் முதுகலை பட்டம் (பச்சையப்பன் கல்லூரி, சென்னை)
- நற்றிணை மீது இலக்கிய ஆய்வு செய்து எம்.லிட் பட்டம் (அண்ணாமலைப் பல்கலைக்கழகம்)
- *தமிழ் நாவல்களின் தோற்றமும் எழுச்சியும்* எனும் தலைப்பில் ஆய்வு செய்து முனைவர் பட்டம் (அண்ணாமலைப் பல்கலைக்கழகம்)
# உளுந்தூர்ப்பேட்டை சண்முகம்

## கலைப் பணிகள்

### பாடலாசிரியராக

இவர் எழுதி, இசை வடிவில் வெளியாகியுள்ள பாடல்கள்
| எண் | பாடல் | பாடகர் |
| --- | --- | --- |
| 1 | நீ அல்லால் தெய்வம் இல்லை | சீர்காழி கோவிந்தராஜன் |
| 2 |  |  |
# உளுந்தூர்ப்பேட்டை சண்முகம்

## கலைப் பணிகள்

### திரைப்படப் பாடலாசிரியராக

இவர் எழுதிய திரைப்படப் பாடல்களின் பட்டியல்:
| எண் | பாடல் | பாடகர் | இசையமைப்பாளர் | பாடல் இடம்பெற்ற திரைப்படம் |
| --- | --- | --- | --- | --- |
| 1 | ஏழுமலை இருக்க ... | கே. பி. சுந்தராம்பாள் | குன்னக்குடி வைத்தியநாதன் | திருமலை தெய்வம் |
| 2 | உலகம் சம நிலை பெற வேண்டும் ... | சீர்காழி கோவிந்தராஜன் | குன்னக்குடி வைத்தியநாதன் | அகத்தியர் |
| 3 | கண்ணபுரம் செல்வேன் | சீர்காழி கோவிந்தராஜன |  |  |
# உளுந்தூர்ப்பேட்டை சண்முகம்

## கலைப் பணிகள்

### எழுத்தாளராக

பத்திரிகைகளுக்காக கட்டுரைகள், சிறுகதைகள் எழுதியிருக்கிறார்.
# உளுந்தூர்ப்பேட்டை சண்முகம்

## கலைப் பணிகள்

### பேச்சாளராக

கவியரங்கங்கள், பட்டிமன்றங்களில் பங்கேற்றுள்ளார். வானொலி, தொலைக்காட்சியில் சொற்பொழிவுகள் நிகழ்த்தியுள்ளார்.
# உளுந்தூர்ப்பேட்டை சண்முகம்

## நூல் வடிவில் வெளியான படைப்புகள்

1. விநாயகனே! வினை தீர்ப்பவனே!
1. நீ அல்லால் தெய்வம் இல்லை - முருகா (பாகம்-1)
1. முருகா ! முத்துக்குமரா ! (பாகம்-2)
1. அன்பே சிவம்
1. திருப்பதி மலை வாழும் வெங்கடேசா
1. சாமி திந்தக்கத்தோம்! தோம்!! ஐயப்பன் பாடல்கள் (பாகம் - 1 & 2 )
1. ஸ்ரீ ராம்! ஜெயராம்!!
1. கண்ணா! கார்மேகவண்ணா!!
1. நவகோள் நாயகர்
1. நவராத்திரி நாயகியர்
1. ஸ்ரீ சக்ர நாயகி
1. என் தாயே! ஈஸ்வரியே!
1. ஓம் சக்தியே! பராசக்தியே!
1. மாரி மகமாயி! காளி கருநீலி!
1. அம்மன் பாமாலைகள்
1. செல்வமே - திருமகளே
1. ஜெய ஜெய சங்கர!
1. ஷீரடி செல்வம்
1. அருள் ஒளி (ஸ்ரீ யோகிராம் சுரத்குமார் பாடல்கள்)
1. ஞாலம் போற்றிய ஞானியர்
1. மாசிலா ஏசு!
1. மாதாவே! மரியே!
1. புகழோடு தோன்றுக! (சான்றோர் பாடல்கள்)
1. காதல்! காதல்!
1. என் இரு விழிகள் (மொழியும் - நாடும்)
1. எண்ணிப் பார்க்கிறேன்
1. தமிழ் மொழிபெயர்ப்புகள் - (பாகம்-1)
1. தமிழ் மொழிபெயர்ப்புகள் - (பாகம்-2)
1. தமிழ் மொழிபெயர்ப்புகள் - (பாகம்-3)
# உளுந்தூர்ப்பேட்டை சண்முகம்

## விருதுகள்

- கலைமாமணி விருது, 1975
# செறிபொருள் ஏற்றி

**செறிபொருள் ஏற்றி** *(Condensate pump)* என்பது வெப்ப பரிமாற்றம் மூலம் நீராவி நிலையிலிருந்து நீராக மாறிய நீரை அல்லது வாயு நிலைமயிலிருந்து திரவ நிலைக்கு மாறிய திரவத்தை ஒரு இடத்தில் இருந்து மற்றொரு இடத்திற்கு மாற்ற உதவும் ஏற்றியாகும். இது மின் நிலையங்களில் அதிகமாக உபயோகப்படுத்தப்படுகிறது.மேலும் வெப்பவேற்றம், காற்றோட்டம், குளிர்பதனம் ஆகியவைகளிலும் பயன்படுத்தப்படுகிறது.
# செறிபொருள் ஏற்றி

## பயன்பாடுகள்

- குளிர்பதனப் பெட்டிகளில் வளிமண்டல காற்றை நீராக மாற்றும் நீரை பெட்டிக்குள் சுழல வைக்க உதவும்.
- மின் நிலையங்களில் நீராவிச்சுழலியின் இதழ்களை சுழல வைத்த பின் வெளியே வரும் நீரை குளிர்விப்பானால் நீராக மாற்றப்படும். அந்த நீரை வளிநீக்கிக்கு (Deaerator) அனுப்பும் பணியை செய்கிறது.
# செறிபொருள் ஏற்றி

## பயன்கள்

- நீராவி குளிர்வூட்டப்பட்டு நீராக மாறுவதால் இது மறுமுறை நீராவியாக மாற்ற முன்வெப்பமேற்றல் (Preheating) தேவைப்படாது.
# முழப்பிலங்காடு கடற்கரை

**முழப்பிலங்காடு கடற்கரை**, வடக்கு கேரளாவில், கண்ணூர் மாவட்டத்தில், கண்ணூரிலிருந்து 15 கி.மீ., தொலைவிலும், தலச்சேரியிலிருந்து 8 கி.மீ., தொலைவிலும் அமைந்த கடற்கரை சுற்றுலாத் தலமாகும்.  
முழப்பிலங்காடு கடற்கரை 4 கி.மீ தொலைவு வரை நீண்டுள்ளது. இது மணற்பாங்கான சவாரிக்கு ஏற்றது. இதன் முழு நீளத்திற்கும் ஒருவரால் பயணம் செய்ய முடியும். அமைதியும் அழகும் மிகுந்த இந்த இடம் மற்ற இடங்களிலிருந்து தனித்து இன்னும் பலரால் அறியப்படாத இடமாக உள்ளது. பெரிய கரும்பாறைகள் பரந்து கிடப்பதால், அது கடல் நீரை உள்ளே வரவிடாமல் தடுத்து பாறைகளுக்கிடையே அங்கங்கே குளம் போல நீர் தேங்கிக் கிடப்பது நீச்சல்காரர்களுக்கு வசதியாக உள்ளது. இந்தக் கடற்கரையில் உள்ள தென்னந்தோப்புகள் சூரிய வெளிச்சத்தைத் தரைக்கு ஊடுருவ விடாமல் தடுத்துவிடும்.
# முழப்பிலங்காடு கடற்கரை

## போக்குவரத்து

அருகில் உள்ள நகரங்கள்/இரயில் நிலையங்கள் :
- தலச்சேரி - 7&nbsp; கி. மீ.,
- கண்ணூர் - 15&nbsp; கி. மீ.,
அருகில் உள்ள விமான நிலைய்ம்:
- கோழிக்கோடு பன்னாட்டு வானூர்தி நிலையம் - 100&nbsp;கி. மீ]
# வளிநீக்கி

**வளிநீக்கி** (*Deaerator*) என்பது நீராவி உருவாக்கும் உலைக்குள் (Boiler) செலுத்தப்படும் ஊட்டுநீரில் (Feed Water) கலந்துள்ள வாயுக்களை நீக்க பயன்படும் சாதனம் ஆகும்.ஊட்டுநீரிலுள்ள ஆக்சிசன் வாயு குறிப்பாக நீக்கப் பட வேண்டும் ஏனென்றால் ஆக்சிசன் வாயு உலோக குழாய்கள் மற்றும் உலோகக் கருவிகளின் பரப்பில் உலோகங்களுடன் வினைபுரிந்து துருப்பிடிக்க வைத்து குழாயை அரித்து சேதப்படுத்தும். அது போல் காபனீரொக்சைட்டு வாயு நீருடன் சேர்ந்தால் கரிம அமிலங்களை உருவாக்கி குழாயை அரிக்கும் வாய்ப்புகள் அதிகம். ஆகவே பெரும்பாலன வளிநீக்கிகள், நீரில் உள்ள ஆக்சிசனை 7 ppi(நூறுகோடியில் ஒரு பங்கு)என்ற அளவு நீக்க வடிவமைக்கப்படும்.
# வளிநீக்கி

## வகைகள்

மேலும் தேவையான அளவு காபனீரொக்சைட்டையும் நீக்கிவிடும்.  
இரண்டு வகையான வளிநீக்கிகள் உள்ளன அவை  
- தட்டு வகை - குவிமுக மாடம் வடிவைப்பு உடையது.
- தெளிப்பு வகை – உருளை வடிவம் உடையது.
# தெலுங்கு மொழி நாள்

**தெலுங்கு மொழி நாள்** (*Telugu Language Day*) தெலுங்கு மொழியின் வளர்ச்சிக்காகவும், பயன்பாட்டை ஊக்குவிக்கவும் கொண்டாடப்படுகிறது. கிடுகு வெங்கட ராமமூர்த்தி என்ற தெலுங்கு மொழிக் கவிஞரின் பிறந்த நாளான ஆகத்து 29ஆம் நாளை, தெலுங்கு மொழி நாளாகக் கடைபிடிக்கின்றனர். சமசுகிருதச் சொற்களை மிகுந்தியாகக் கொண்ட எழுத்து நடையை மாற்றி, தெலுங்கு மொழியை எளிய நடையில் எழுத வலியுறுத்தினார். ஆந்திர மாவட்டங்களில் தெலுங்கு மொழி நாளைக் கொண்டாட மாநில அரசு நிதி வழங்கியுள்ளது. இந்த நாளின் நிகழ்வுகளை ஆந்திர அரசின் பண்பாட்டு அமைச்சகம் முன்னின்று நடத்தும். சிறந்த கவிஞர்களுக்கு பரிசுகளும் பணமுடிப்பும் வழங்கப்படும்.
# தெலுங்கு மொழி நாள்

## மேலும் பார்க்க

- உலகத் தெலுங்கு மாநாடு
- தெலுங்கு புத்தாண்டு
# ஹோவார்ட் இசுட்டான்டன்

**ஹோவார்ட் இசுட்டான்டன்** (*Howard Staunton*, 1810 – 22 யூன் 1874) ஒரு ஆங்கில சதுரங்க விளையாட்டு வீரர் ஆவார். 1843 தொடக்கம் 1851 ஆம் ஆண்டு வரையிலான காலப் பகுதியில் உலகின் மிகப் பலம் வாய்ந்த விளையாட்டு வீரராக அவர் கருதப்பட்டார். குறிப்பாக 1843ல் செயின்ட்-அமன்ட் என்பவருக்கு எதிராக அவர் பெற்ற வெற்றியே இதற்கு முக்கிய காரணம். தெளிவாக வேறுபடுத்தி அறியக்கூடிய வகையிலான சதுரங்கத் தொகுதி ஒன்றை அவர் உருவாக்கினார். இசுட்டான்டன் சதுரங்கத் தொகுதி என்று அழைக்கப்படும் நத்தானியேல் குக் இதை வெளியிட்டுப் பிரபலமாக்கினார். தற்காலத்தில் இந்த சதுரங்கத் தொகுதியே போட்டிகளில் பயன்படுகின்றது. 1851ல் முதலாவது உலக சதுரங்கப் போட்டியின் முதன்மை அமைப்பாளராகவும் இவரே விளங்கினார் இப்போட்டியின் மூலமே இங்கிலாந்து உலகின் முன்னணி சதுரங்க மையமாக உருவானதுடன் அடோல்ஃப் ஆன்டர்சன் உலகின் மிகச் சிறந்த சதுரங்க வீரராகக் கருதப்பட வழிவகுத்தது.  
1840 ஆம் ஆண்டில் இருந்து இவர் முன்னணி சதுரங்க வர்ணனையாளராக இருந்ததுடன், 1840களின் தலைசிறந்த வீரர்களுக்கு எதிராக விளையாடி வெற்றி பெற்றார். 1847க்குப் பின்னர் சேக்சுபியரிய வல்லுனராகவும் விளங்கினார். உடல்நலக் குறைவினாலும், இரண்டு எழுத்துத் தொழில் காரணமாகவும், 1851க்குப் பின்னர் சதுரங்கப் போட்டிகளில் கலந்துகொள்வதை நிறுத்திக்கொண்டார்.
# ஸ்டீவன் பிரில்

**ஸ்டீவன் பிரில்** (பிறப்பு: மே 27, 1962) இவர் ஒரு அமெரிக்க நாட்டு நடிகர், திரைப்பட இயக்குநர், மற்றும் திரைக்கதையாசிரியர். இவர் மூவி 43, வோக் ஒப் சேம் போன்ற பல திரைப்படங்களை இயக்கியுள்ளார். வோக் ஒப் சேம் போன்ற திரைப்படங்களுக்கு கதை எழுதியுள்ளார். மற்றும் பல திரைப்படங்களிலும் நடித்துள்ளார் என்பது குறிப்பிடத்தக்கது.
# எர்சில் மலை

**எர்சில் மலை** (*Mount Herzl*, ), மேலும் *Har HaZikaron* ( நேரடி மொழிபெயர்ப்பு: "**நினைவு கூரல் மலை**") இசுரேலின் தேசியக் இடுகாட்டையும் மற்ற நினைவக, கல்வி அமைப்புக்களையும் உள்ளடக்கி எருசலத்தின் மேற்குப் பகுதியில் எருசலக் காடுகளை அடுத்து அமைந்துள்ள பகுதியாகும். தற்கால அரசியல் சீயோனிச நிறுவனரான தியோடர் எர்சில் நினைவாகப் பெயர் சூட்டப்பட்டுள்ளது. குன்றின் சிகரத்தில் எர்சிலின் கல்லறை உள்ளது. பெரும் இன அழிப்பின் நினைவுச் சின்னமான யாட் வசெம், எர்சில் மலைக்கு மேற்கே உள்ளது. போரில் இறந்த இசுரேலிய வீரர்கள் இங்கு அடக்கம் செய்யப்படுகின்றனர்.  
1948 ல் இஸ்ரேல் தோற்றுவிக்கப்பட்ட பின்னர், அது மவுண்ட் ஹெர்செலுடன் வடக்கு பகுதியில் இஸ்ரேலிய இராணுவம் வீரர்கள் அடக்கம் செய்ய முடிவு செய்யப்பட்டது. பின்னர், 1951 ஆம் ஆண்டில் தெற்கு மவுண்ட் ஹெர்செலுடன் கூட நாட்டின் தலைமை புதைக்காமல் ஒரு தேசிய கல்லறையில் Isral இடத்தில் அமைக்க முடிவு செய்யப்பட்டது. ஒரு சில ஆண்டுகளுக்கு பின்னர் இது தேசிய இராணுவ கல்லறையில், போலீஸ் மற்றும் பிற பாதுகாப்பு படைகள் அடக்கம் செய்ய முடிவு செய்யப்பட்டது.  
எர்சில் குன்று கடல் மட்டத்திலிருந்து 834 மீட்டர்கள் உயரத்தில் உள்ளது. இங்கு அஞ்சலிக் கூட்டங்கள் நடத்த விரிந்த முன்றில்கள் உள்ளன. போரில் இறந்தோருக்கான அஞ்சலிக் கூட்டங்கள் தேசிய படைத்துறை மற்றும் காவலர் இடுகாட்டில் நடக்கிறது.